
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 255 

28 Φεβρουάριου 2006 


Α ΠΟΦΑΣΕΙ Σ 

Αριθμ. 34395 

Μέτρα εφαρμογής του ειδικού καθεστώτος ενίσχυσης 
για το βαμβάκι στο πλαίσιο της νέας ΚΑΠ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α. Του άρθρου 29 παραγ. 1 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (ΦΕΚ 135/Α/2003). 

β. Του άρθρου 22 παραγ. 3 του ν. 992/79 «Περί οργάνω¬ 
σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμιση συναφών και οργανωτικών θε¬ 
μάτων» (ΦΕΚ 280/Α/79). 

γ. Του άρθρου 1 παραγ. 1,2 και 3 του ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34/Α/83) όπως 
τροποποιήθηκε από το άρθρο 6 του Νόμου 1440/84 
«Συμμετοχή της Ελλάδος στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού ΕΥΡΑΤΟΜ» 
(ΦΕΚ 70Α) και το άρθρο 65 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(ΦΕΚ 101/Α/1990) . 

δ. Το π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά Όργανα». (98/ 
Α/2005) 

ε. Των άρθρων 13 έως 29 του ν. 2637/1998 (ΦΕΚ. 200/ 
Α/1998) «Σύσταση Οργανισμού Πληρωμής και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων» όπως τροποποιήθηκε με το άρθρο 4 του ν. 2732/1999 
(ΦΕΚ. 154/Α/1999) «Διεπαγγελματικές Οργανώσεις και 
ρύθμιση θεμάτων Υπουργείου Γεωργίας» 

ζ. Της υπ’ αριθμ. 394555/2000 απόφασης των Υπουρ¬ 
γείων Εσωτερικών Δημόσιας Διοίκησης και αποκέντρω¬ 
σης - Γ εωργίας «Ανάθεση άσκησης αρμοδιοτήτων του 
ΟΠΕΚΕΠΕ στις Νομαρχιακές Αυτοδιοικήσεις της Χώρας» 
(ΦΕΚ 1324/Β/2000). 

η. Της υπ’ αριθμ. 368225/12.6.2001 απόφασης του 


Υπουργού Γ εωργίας «Περί Λειτουργίας του ΟΠΕΚΕΠΕ 
για τον τομέα του Βάμβακος»(ΦΕΚ 761/Β/2001) 

2. Τους Κοινοτικούς Κανονισμούς : 

α) Καν. (ΕΚ) αριθμ. 1258/1999 του Συμβουλίου «περί 
χρηματοδοτήσεως της κοινής γεωργικής πολιτικής». 

β) Καν. (ΕΚ) αριθμ. 1782/2003 του Συμβουλίου «για τη 
θέσπιση κοινών κανόνων για τα καθεστώτα άμεσης στή¬ 
ριξης στα πλαίσια της κοινής γεωργικής πολιτικής και 
για τη θέσπιση ορισμένων καθεστώτων στήριξης στους 
γεωργούς και για την τροποποίηση των κανονισμών 
(ΕΟΚ) αριθ. 2019/1993, (ΕΚ) αριθ. 1453/2001, (ΕΚ) αριθ. 
1454/2001, (ΕΚ) αριθ. 1868/1994, (ΕΚ) 1251/1999, (ΕΚ) αριθ. 
1254/1999, (ΕΚ) αριθ. 1673/2000, (ΕΟΚ) αριθ. 2358/71 και 
(ΕΚ) αριθ. 2529/2001» όπως τροποποιήθηκε και ισχύει. 

γ) Καν. (ΕΚ) 1973/2004 της Επιτροπής «για τη θέσπι¬ 
ση λεπτομερών κανόνων του κανονισμού (ΕΚ) αριθμ. 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων 
που προκύπτει από την παύση καλλιέργειας για την 
παραγωγή πρώτων υλών». 

δ) Καν. (ΕΚ) αριθμ. 796/2004 της Επιτροπής «Σχετικά 
με τη θέσπιση λεπτομερών κανόνων για την εφαρμογή 
της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχους που προβλέπονται στον κανονισμό (ΕΚ) αριθμ. 
1782/2003 του Συμβουλίου για τη θέσπιση κοινών κανό¬ 
νων για τα καθεστώτα άμεσης στήριξης στα πλαίσια 
της κοινής γεωργικής πολιτικής και για τη θέσπιση ορι¬ 
σμένων καθεστώτων στήριξης στους γεωργούς» όπως 
τροποποιήθηκε και ισχύει. 

3. Το υπ’ αριθμ. π.δ. 176/2Α/23.9.2004 Διορισμός Υπουρ¬ 
γού Ευάγγελου Μπασιάκου στο Υπουργείο Αγροτικής 
Ανάπτυξης και Τροφίμων. 

4. Την εισήγηση της Δ/νσης ΠΑΠ - Φυτών Μεγάλης 
Καλλιέργειας. 

5. Το γεγονός ότι από την εφαρμογή της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

Αρθρο 1 
Σκοπός 

Με την παρούσα απόφαση λαμβάνονται συμπληρω¬ 
ματικά, εφαρμοστικά μέτρα και κυρώσεις σε εκτέλεση 
του Καν. (ΕΚ) 1973/2004 όπως τροποποιήθηκε και ισχύει 
και καθορίζονται οι διαδικασίες για τη χορήγηση της 

ειδικής στρεμματικής ενίσχυσης (συνδεδεμένη ενίσχυ¬ 
ση) στην καλλιέργεια βάμβακος. 

Αρθρο 2 

Έγκριση Γεωργικών Γαιών για την παραγωγή βαμβακιού 

Επιλέξιμες για την ειδική ενίσχυση του βαμβακιού 
είναι οι γεωργικές εκτάσεις όλης της χώρας με τους 
περιορισμούς που ισχύουν ανά περιοχή. Συγκεκριμένα: 

1. Στις περιοχές «ΝΑΤΨΒΑ» εφαρμόζονται οι όροι και 
οι προϋποθέσεις: 

α) της Οδηγίας 79/409 του Συμβουλίου «περί της δια- 
τηρήσεως αγρίων πτηνών» και οι αποφάσεις με τις οποί¬ 
ες η εθνική νομοθεσία εναρμονίστηκε με αυτή και 

β) της Οδηγίας 92/1943 του Συμβουλίου «για τη δια¬ 
τήρηση των φυσικών οικοτόπων, καθώς και της άγριας 
πανίδας και χλωρίδας» και η απόφαση με την οποία η 
εθνική νομοθεσία εναρμονίστηκε με αυτή. 

2. Στις ευπρόσβλητες στη νιτρορύπανση περιοχές 
εφαρμόζονται: 

• Η Οδηγία 91/676 του Συμβουλίου «για την προστα¬ 
σία των νερών από τη νιτρορύπανση γεωργικής προ¬ 
έλευσης», η οποία εναρμονίστηκε με την υπ’ αριθμ. 
16190/1335/1997 κοινή υπουργική απόφαση (ΦΕΚ 519/ 
Β/1997) «μέτρα και όροι για την προστασία των νερών 
από τη νιτρορύπανση γεωργικής προέλευσης» 

• Η υπ’ αριθμ. 19652/1906/1999 κοινή υπουργική απόφα¬ 
ση «προσδιορισμός των νερών που υφίστανται νιτρορύ- 
πανση γεωργικής προέλευσης-κατάλογος ευπρόσβλη¬ 
των ζωνών» (ΦΕΚ 1575/Β/1999). 

• Η υπ’ αριθμ. 25638/2905/2001 κοινή υπουργική απόφα¬ 
ση (ΦΕΚ 1422/Β/2001) για την εφαρμογή του προγράμμα¬ 
τος δράσης της Οδηγίας 91/676 στο Θεσσαλικό πεδίο, 
η υπ’ αριθμ. 20417/2520/2001 κοινή υπουργική απόφαση 
(ΦΕΚ 1195/Β/2001) για την εφαρμογή του προγράμμα¬ 
τος δράσης στην περιοχή του Κωπαϊδικού πεδίου και 
η υπ άριθμ. 20418/2521/2001 κοινή υπουργική απόφαση 
(ΦΕΚ 1197/Β/2001) για την εφαρμογή του προγράμματος 
δράσης στην περιοχή της λεκάνης του Πηνειού του Ν. 
Ηλείας. 

3. Στις περιοχές που εφαρμόζεται το επιδοτούμενο 
πρόγραμμα μείωσης της νιτρορύπανσης γεωργικής προ¬ 
έλευσης ισχύουν: 

• Η υπ’ αριθμ. 85154/574/2001 απόφασης του Υπουργού 
Γεωργίας σχετικά με την εφαρμογή του προγράμματος 
«Μείωση της νιτρορύπανσης γεωργικής προέλευσης 
στη Θεσσαλία». 

• Η υπ’ αριθμ. 570/125759/2004 κοινή υπουργική από¬ 
φαση για την εφαρμογή του μέτρου 3.5 «μείωση της 
νιτρορύπανσης γεωργικής προέλευσης» του Αξονα 3 
«Γεωργοπεριβαλλοντικά Μέτρα» του ΕΠΑΑ 2000-2006 
όπως τροποποιήθηκε και ισχύει (ΦΕΚ 219/Β/2004). 

• Η υπ’ αριθμ. 126228/2004 απόφασης του Υπουργού 
Γ εωργίας για τις λεπτομέρειες εφαρμογής του μέτρου 
3.5 «Μείωση της νιτρορύπανσης γεωργικής προέλευσης» 
όπως τροποποιήθηκε και ισχύει. (ΦΕΚ 429/Β/2004). 

• Η υπ’ αριθμ. 628/137354/2005 κοινή υπουργική απόφα¬ 
ση (ΦΕΚ 1248/Β/2005) και η αριθμ. 138676/2005 υπουργική 
απόφαση για της λεπτομέρειες εφαρμογής της (ΦΕΚ 
1399/Β/2005). 

Η τήρηση των ανωτέρω περιορισμών παρακολουθείται 
και ελέγχεται από τη Δ/νση Περιβάλλοντος του ΥΑΑΤ. Η 
εν λόγω Δ/νση τηρεί αρχείο με τα αποτελέσματα των 
ελέγχων που διεξάγει και ανακοινώνει στον ΟΠΕΚΕΠΕ 


- Δ/νση ΟΑΒΙΠ τις περιπτώσεις μη τήρησης των προ- 
βλεπόμενων όρων. 

Αρθρο 3 

Έγκριση ποικιλιών για σπορά-ελάχιστη πυκνότητα 

φύτευσης 

1. Λαμβάνοντας υπόψη της εδαφοκλιματικές συνθή¬ 
κες των διαφόρων περιοχών της χώρας, της γεωργι¬ 
κής οικονομίας των εν λόγω περιοχών καθώς και τις 
εφαρμοζόμενες τεχνικές καλλιέργειας και άρδευσης 
που συμβάλλουν στην προστασία του περιβάλλοντος 
όλες οι ποικιλίες βάμβακος που είναι καταχωρισμένες 
στον κοινοτικό κατάλογο ποικιλιών δύνανται να καλλιερ¬ 
γηθούν στις εγκριθείσες γεωργικές εκτάσεις σύμφωνα 
με το άρθρο 2 της παρούσης. 

2. Η σπορά των επιλέξιμων εκτάσεων βαμβακιού της 
παραγράφου 1 του παρόντος άρθρου πραγματοποιείται 
με χρήση πιστοποιημένου σπόρου, που αποδεικνύεται 
με την προσκόμιση πρωτότυπου τιμολογίου αγοράς και 
ελάχιστη πυκνότητα φύτευσης 8.000 φυτών το στρέμ¬ 
μα. 

3. Ως καταληκτική ημερομηνία σποράς ορίζεται η 31η 
Μαΐου εκτός περιπτώσεων ανωτέρας βίας που απαιτούν 
επανασπορά. 

Αρθρο 4 

Αγρονομικές πρακτικές 

Οι παραγωγοί βαμβακιού προκειμένου να τύχουν 
της ειδικής ενίσχυσης υποχρεούνται να διατηρούν την 
καλλιέργειά τους υπό κανονικές συνθήκες ανάπτυξης 
των φυτών και μέχρι το στάδιο του ανοίγματος της 
κάψας όπως αυτό προσδιορίζεται με το άνοιγμα του 
50% των καψών εκτός εξαιρετικών καιρικών συνθηκών, 
μεριμνώντας για την εκτέλεση των απαραίτητων καλ¬ 
λιεργητικών φροντίδων, με την επιφύλαξη του άρθρου 
2 της παρούσας απόφασης, όπως: 

• Την κατάλληλη προετοιμασία του εδάφους για την 
έκταση που θα καλλιεργηθεί. 

• Τη λίπανση των καλλιεργούμενων εκτάσεων με την 
απαιτούμενη ποσότητα λιπάσματος και σύμφωνα και με 
τα πρακτικά λίπανσης που τηρούνται στις κατά τόπους 
Νομαρχιακές Αυτοδιοικήσεις. 

• Την καταπολέμηση και έλεγχο των ζιζανίων της 
καλλιέργειας με μηχανικές μεθόδους ή χημική ζιζανιο- 
κτονία, όπου κρίνεται απαραίτητο. 

• Την απαραίτητη φυτοπροστασία της καλλιέργει¬ 
ας για την καταπολέμηση των εχθρών και ασθενειών 
της. 

• Στην περίπτωση αρδευομένων καλλιεργειών να 
χορηγούν τις ενδεικνυόμενες ποσότητες νερού καθώς 
και τις μεθόδους άρδευσης που συνιστώνται στα πλαί¬ 
σια των ειδικών προγραμμάτων και σχεδίων δράσης 
περιβαλλοντικής προστασίας στις περιοχές που αυτά 
εφαρμόζονται. 

Αρθρο 5 

Υπολογισμός του ποσού της ενίσχυσης 
ανά επιλέξιμο εκτάριο 

Το ποσό της ειδικής ενίσχυσης για την καλλιέργεια 
του βαμβακιού καθορίζεται ως εξής: 

Α. Για έκταση μέχρι 3.000.000 στρέμματα σε 59,4Ε/ 
στρ. 

Β. Γ ια έκταση μεγαλύτερη των 3.000.000 στρεμμάτων 

ως ο σταθμισμένος μέσος όρος των ακόλουθων δύο 
ποσών: 

1. 3.000.000 στρέμματα πολλαπλασιαζόμενα με 59,4 
Ε/στρ. και 

2. ο αριθμός στρεμμάτων που υπερβαίνει τα 3.000.000 
πολλαπλασιαζόμενος με: 

• 34,285 Ε/στρ εάν η συνολική έκταση είναι μέχρι 
3.700.000 στρ. 

• 34,285 Ε/στρ. επί ένα συντελεστή μείωσης ίσο προς 
700.000 δια του αριθμού των στρεμμάτων που υπερβαί¬ 
νουν τα 3.000.000, εάν η συνολική έκταση υπερβαίνει 
τα 3.700.000 στρέμματα. 

Την ως ανωτέρω υπολογιζόμενη ειδική στρεμματική 
ενίσχυση δικαιούνται όλοι οι βαμβακοπαραγωγοί της 
χώρας, που θα διατηρήσουν την καλλιέργειά τους μέχρι 
το στάδιο του ανοίγματος της κάψας, ανεξαρτήτως 
αν συγκομίσουν ή παραδώσουν βαμβάκι σε εκκοκκι- 
στική επιχείρηση με την εξαίρεση του άρθρου 8 της 
παρούσης. 

Στην περίπτωση που το βαμβάκι δεν φτάσει στο στά¬ 
διο του ανοίγματος της κάψας λόγω δυσμενών καιρι¬ 
κών συνθηκών οι καλλιεργημένες εκτάσεις μπορούν να 
θεωρηθούν επιλέξιμες για την ειδική ενίσχυση υπό τον 
όρο ότι οι εν λόγω εκτάσεις δεν χρησιμοποιήθηκαν, 
μέχρι το άνοιγμα της κάψας, για άλλο σκοπό πλην της 
παραγωγής βαμβακιού. 

Οι παραγωγοί υποχρεούνται να διατηρούν τις φυτείες 
τους μέχρι τις 15 Οκτωβρίου κάθε έτους. 

Άρθρο 6 

Αίτηση ενίσχυσης 

Οι παραγωγοί προκειμένου να τύχουν της ειδικής ενί¬ 
σχυσης του βαμβακιού πρέπει να υποβάλλουν αίτηση 
ενιαίας ενίσχυσης που θα περιλαμβάνει: 

• όνομα της ποικιλίας του χρησιμοποιούμενου βαμ¬ 
βακόσπορου 

• το όνομα και τη διεύθυνση της εγκεκριμένης Διακλα- 
δικής οργάνωσης της οποίας ο γεωργός είναι μέλος. 

Άρθρο 7 

Εγκεκριμένες Διακλαδικές Οργανώσεις 

1. Ως εγκεκριμένη διακλαδική οργάνωση νοείται κάθε 
φορέας με νομική προσωπικότητα που συγκροτείται από 
βαμβακοπαραγωγούς και ένα τουλάχιστον εκκοκκιστή 
και που αποσκοπεί κυρίως στο να προμηθεύει ποιοτικά 
κατάλληλο σύσπορο βαμβάκι στον εκκοκκιστή. 

2. Κάθε διακλαδική οργάνωση παραγωγής βαμβακιού 
εγκρίνεται από την αρμόδια Υπηρεσία, μετά από σχετική 
αίτησή της, πριν από τις 31 Δεκεμβρίου κάθε έτους για 
τη σπορά κάθε έτους και η οποία: 

• Συγκεντρώνει έκταση τουλάχιστον ίση με 2.500.000 
στρεμμάτων, ανταποκρίνεται στα κριτήρια έγκρισης που 
προβλέπονται στο άρθρο 2 της παρούσας απόφασης 
και διαθέτει τουλάχιστον ένα εκκοκκιστήριο 

• Εκτελεί δράσεις καλά προσδιορισμένες που απο¬ 
σκοπούν κυρίως : 

1. στην ενίσχυση της αξιοποίησης του μη εκκοκκισμέ- 
νου παραγόμενου βαμβακιού 

2. στη βελτίωση της ποιότητας του μη εκκοκκισμέ- 
νου βαμβακιού που ανταποκρίνεται στις ανάγκες του 
εκκοκκιστή 

3. στη χρήση μεθόδων παραγωγής που σέβονται το 
περιβάλλον 


• ενέκρινε κανόνες εσωτερικής λειτουργίας, που αφο¬ 
ρούν κυρίως: 

1. τους όρους συμμετοχής και τις εισφορές, σύμφωνα 
με την εθνική και την κοινοτική νομοθεσία. 

2. ενδεχομένως, μια κλίμακα διαφοροποίησης της ενί¬ 
σχυσης ανά κατηγορία αγροτεμαχίων καθοριζομένη 
κυρίως βάσει της ποιότητας του προς παράδοση μη 
εκκοκκισμένου βαμβακιού. 

Ωστόσο για το 2006, η έγκριση των Διακλαδικών Ορ¬ 
γανώσεων παραγωγής βαμβακιού γίνεται πριν από τις 
28 Φεβρουάριου 2006. 

3. Η εγκεκριμένη διακλαδική οργάνωση χρηματοδο¬ 
τείται από τα μέλη της. 

Στους γεωργούς μέλη εγκεκριμένης διακλαδικής 
οργάνωσης χορηγείται η ενίσχυση του άρθρου 5 της 
παρούσας προσαυξημένης κατά 1 ευρώ ανά επιλέξιμο 
στρέμμα. 

4. Εάν διαπιστωθεί ότι μια εγκεκριμένη Διακλαδική 
Οργάνωση δεν πληρεί πλέον τα κριτήρια έγκρισης που 
προβλέπονται στην παράγραφο 2 του παρόντος άρ¬ 
θρου, η αρμόδια Υπηρεσία αποσύρει την έγκριση εκτός 
αν η μη τήρηση των σχετικών κριτηρίων αποκαταστα¬ 
θεί εντός 30 ημερών. Εάν προβλέπεται απόσυρση της 
έγκρισης η αρμόδια Υπηρεσία κοινοποιεί την πρόθεσή 
της στη διακλαδική οργάνωση, αναφέροντας συγχρό¬ 
νως τους λόγους της απόσυρσης και επιτρέποντας να 
υποβάλει τις τυχόν αντιρρήσεις της εντός 10 εργάσιμων 
ημερών. 

Οι γεωργοί που είναι μέλη εγκεκριμένης διακλαδικής 
οργάνωσης της οποίας η έγκριση απεσύρθει σύμφωνα 
με το πρώτο εδάφιο στερούνται του δικαιώματος αύξη¬ 
σης της ενίσχυσης που προβλέπεται στην παράγραφο 
4 ανωτέρω. 

5. Η συμμετοχή των βαμβακοπαραγωγών σε εγκε¬ 
κριμένη διακλαδική οργάνωση είναι προαιρετική, δεν 
μπορούν να είναι μέλοι περισσότερες της μιας διακλα- 
δικές οργανώσεις και υποχρεούνται να παραδίδουν το 
βαμβάκι που παράγουν σε εκκοκκιστική επιχείρηση που 
ανήκει στην ίδια οργάνωση. 

Άρθρο 8 

Διαφοροποίηση της ενίσχυσης 

Η διακλαδική οργάνωση δύναται να ανακατανείμει την 
ενίσχυση μεταξύ των παραγωγών μελών της με βάσει 
κλίμακα ταξινόμησης των αγροτεμαχίων που καταρτί¬ 
ζει η ίδια με βάσει συγκεκριμένα κριτήρια που έχουν 
σχέση με την ποιοτική και όχι την ποσοτική παραγωγή 
του βαμβακιού. 

Στα κριτήρια θα πρέπει να περιλαμβάνονται ένα του¬ 
λάχιστον από τα παρακάτω: 

• μήκος ίνας παραγόμενου βαμβακιού 

• περιεκτικότητα σε υγρασία 

• περιεκτικότητα σε ξένες ύλες 

ή και επιπλέον κριτήρια που καθορίζει η διακλαδική 
οργάνωση. 

Το ποσό που ανακατανέμεται δεν μπορεί να είναι 
μεγαλύτερο από το ήμισυ της στρεμματικής ενίσχυσης 
όπως αυτή υπολογίζεται στο άρθρο 5 της παρούσας. Το 
ελάχιστο ποσό, που δεν ανακατανέμεται, δικαιούνται να 
λάβουν όλοι οι παραγωγοί, ακόμη και στην περίπτωση 
που δεν θα συγκομίσουν και δεν θα παραδώσουν για 
εκκόκκιση σύσπορο βαμβάκι. 

Έγκριση και τροποποιήσεις της κλίμακας 

Η κλίμακα ταξινόμησης αγροτεμαχίων ανακοινώνεται 
στην αρμόδια Υπηρεσία προς έγκριση ή για τυχόν τρο¬ 
ποποίησή της πριν από τις 31 Ιανουάριου κάθε έτους 
εκτός από το έτος 2006 όπου η εν λόγω ανακοίνωση 
γίνεται πριν από τις 28 Φεβρουάριου. Η αρμόδια Υπη¬ 
ρεσία αποφασίζει να εγκρίνει ή όχι την κλίμακα εντός 
προθεσμίας ενός μήνα από την ανακοίνωση. 

Σε περίπτωση μη έγκρισης των τροποποιήσεων της 
κλίμακας, η προς καταβολή ενίσχυση είναι εκείνη που 
υπολογίζεται με βάση την εγκριθείσα κλίμακα, χωρίς να 
λαμβάνονται υπόψη οι μη εγκριθείσες τροποποιήσεις. 

Εάν η διακλαδική οργάνωση αποφασίσει να διακόψει 
την εφαρμογή της κλίμακας, ενημερώνει σχετικά την 
αρμόδια Υπηρεσία. Η διακοπή αρχίζει να ισχύει για τη 
σπορά του επόμενου έτους. 

Άρθρο 9 
Έλεγχοι 

1. Ως αρμόδιος φορέας ελέγχου και πληρωμών, ορί¬ 
ζεται ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 

(Ο.Π.Ε.Κ.Ε.Π.Ε.). 

Ο ΟΠΕΚΕΠΕ διενεργεί όλους τους απαραίτητους 
ελέγχους, στα πλαίσια της παρούσης απόφασης και 
λοιπών Εθνικών και Κοινοτικών διατάξεων, για τη δια¬ 
σφάλιση των Κοινοτικών ενισχύσεων στον τομέα του 
βάμβακος και καθορίζει με σχετικές εγκυκλίους του τις 
λεπτομέρειες εφαρμογής τους. 

2. Επιτόπιοι έλεγχοι διεξάγονται σε ποσοστό τουλά¬ 
χιστον 5% επί των συνόλου των γεωργών που υπο¬ 


βάλλουν ενιαία αίτηση ενίσχυσης και αφορούν τόσο 
τη χορήγηση αποσυνδεδεμένης ενίσχυσης όσο και της 
ειδικής ενίσχυσης για το βαμβάκι. 

3. Ειδικοί επιτόπιοι έλεγχοι διεξάγονται στις διακλα- 
δικές οργανώσεις για την εξακρίβωση: 

• της τήρησης των κριτηρίων για την έγκρισής της 

• του καταλόγου των μελών 

• και της κλίμακας ανακατανομής της ειδικής ενίσχυ¬ 
σης για το βαμβάκι. 

Άρθρο 10 

Κυρώσεις 

Σε περίπτωση μη τήρησης των όρων της παρούσης 
απόφασης εφαρμόζονται οι κυρώσεις που προβλέπονται 
στην Εθνική και Κοινοτική νομοθεσία. 

Άρθρο 11 
Έναρξη ισχύος 

Η παρούσα απόφαση ισχύει από την καλλιεργητική 
περίοδο 2006 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2006 

